

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. augusztus 28.-i rendes ülésére**

**Napirend tárgya:**

**Háziorvosi ügyelet kérdése**

**A napirendet tárgyaló ülés dátuma**: **2023.08.28.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1. Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki község Önkormányzata az orvosi ügyeleti feladatokat a település lakossága részére több éve a Budakörnyéki Önkormányzati Társulás keretében történő feladat ellátással oldotta meg.

A Budakörnyéki Önkormányzati Társulás nevében Dr. Győri Ottilia társulási elnök 2023. május 31. napján írásban értesítette az érintett önkormányzatokat és az Érdi Járási Hivatalt, hogy a Budakeszi orvosi ügyelet ellátására korábban a HUNGARY AMBULANCE KFT-vel kötött megállapodás 2023. május 31-én éjfélkor megszűnt, mely alapján a szolgáltató az orvosi ügyeletet Budajenő, Budakeszi, Nagykovácsi Remeteszőlős és Telki települések tekintetében ellátta.

Ezt követően az Érdi Járási Hivatal a PE\_06/NEO/02677-3/2023 számú határozatával a Zsámbék Város Önkormányzatát jelölte ki - határozatlan időre - a Telki község közigazgatási terültén élő betegek részére a házi orvosi és házi gyermekorvosi ügyeleti alapellátás biztosítására.

**I.**

Zsámbék Város Önkormányzata az elmúlt hetekben elkészített egy Együttműködési Megállapodás tervezetet a feladatellátásra és annak finanszírozására vonatkozóan.

Az együttműködési megállapodásban meghatározott költségvetési hozzájárulás megalapozására egy költségvetési tervezet került bemutatásra.

A Zsámbéki orvosi ügyeleti ellátáshoz történő csatlakozás esetén Telki településen kívül szintén egy további önkormányzat – Budajenő község – képviselő-testületének pozitív döntése szükséges a feladatellátás Zsámbéki önkormányzat által történő biztosításához.

**II.**

Az elmúlt napokban a Budakörnyéki Önkormányzati Társulása is ismételten lefolytatott egy újabb ajánlatkérést az Budakeszi orvosi ügyelet ellátására vonatkozóan.

|  |  |  |  |  |  |
| --- | --- | --- | --- | --- | --- |
| 1 | MEDICAL-PROVISOK Központi Ügyelet Kft. | 2322 | Makád | Rákóczi Ferenc utca 10. | Nem válaszolt |
| **2** | **HUNGARY AMBULANCE Kft.** | **1131** | **Budapest** | **Topolya utca 4-8.** | **4 103 600 Ft/hó** |
| 3 | Országos Orvosi Ügyelet Nonprofit Kft. | 4031 | Debrecen | István út 6. | 4 700 000 Ft/hó |
| 6 | Jump Consulting Kft | 2040 | Budaörs | Árvácska utca 21. | 6 683 000 Ft/hó |

A Budakeszi Önkormányzati Társuláson keresztül történő feladat ellátás ( Budakeszi Orvosi ügyelet ) esetén a résztvevő 5 önkormányzat és a Budakörnyéki Önkormányzati Társulás társulási tanácsának döntése ülése szükséges a további feladat ellátáshoz.

Telki község Önkormányzata a BÖT-nek ügyeleti ellátás biztosítására az első féléves hozzájárulásként 1.024.450.- Ft-ot fizetett meg.

Összehasonlítva a két ügyelet pénzügyi költségvetési igényét:

Zsámbéki Orvosi ügyelet ( 2023.06.01-2023.12.31. ) 4.446.900.- Ft ( 635.271.- Ft/hó )

Budakeszi ügyelet ( 2023.10.01.-2023.12.31.) 1.724.334.- Ft ( 574.778.- Ft/hó )

Megjegyezni kívánom, hogy a Budakeszi ajánlat nem számol a 2023.06.01-2023.09.30. közötti a Zsámbéki ügyeleti ellátás költségével. Egy esetleges ismételt Budakeszi Ügyelet által történő feladat ellátás esetén a 2023.06.01-2023.09.30. közötti 4 hónap időszakra eső időarányos költséget 4 x 635.271.- Ft= 2.541.084.- Ft költség hozzászámítódik a kimutatott 1.724.334.- Ft-os költséghez. Tehát így a ténylegesen kifizetendő összeg így 4.265.418.- Ft.

**Ügyeleti ellátás költsége 2023.évben**

Zsámbéki ügyelethez történő csatolás esetén: 1.024.450.- (BÖT-nek már kifizetett 2023.01.01.-2023.05.31.)

 619.724.- Ft (BÖT-nek még fizetendő az első félév különbségeként)

 4.446.900.- (Zsámbéknak fizetendő 2023.06.01.-2023.12.31.)

  **6.091.074.-**

Budakeszi ügyeleti rendszerhez történő ismételt csatlakozás esetén:

 1.024.450.- (BÖT-nek már kifizetett 2023.01.01.-2023.05.31.)

 619.724.-Ft (BÖT-nek még fizetendő az első félév különbségeként)

 1.724.334.- (BÖT-nek fizetendő 2023.10.01-2023.12.31.)

 2.541.084.- (Zsámbéknak fizetendő 2023.06.01.-2023.09.30.)

 **5.909.410.-**

Kérjük a képviselő-testület az előterjesztés szíves megtárgyalására.

Telki, 2023. augusztus 16.

Deltai Károly

polgármester

 **1.**

 **Határozati javaslat**

**Telki Község Önkormányzat Képviselő-testülete**

**/2023. (VIII. .) Önkormányzati határozat**

**Háziorvosi ügyelet kérdése**

Telki község Önkormányzat Képviselő-testülete úgy határozott, hogy

1. Együttműködési Megállapodást köt Zsámbék Város Önkormányzatával a háziorvosi, házi gyermekorvosi ügyeleti feladatok ellátására.

2. Az együttműködési megállapodás alapján Telki község Önkormányzata ………………. Ft összegű költségvetési hozzájárulást biztosít az ügyeleti feladat ellátásra.

3. A képviselő-testület felhatalmazza a Polgármestert az Együttműködési Megállapodás és az egyéb szükséges nyilatkozatok aláírására.

Határidő: azonnal

Felelős. Polgármester

**2**.

 **Határozati javaslat**

**Telki Község Önkormányzat Képviselő-testülete**

**/2023. (VIII. .) Önkormányzati határozat**

**Háziorvosi ügyelet kérdése**

Telki község Önkormányzat Képviselő-testülete úgy határozott, hogy támogatja az orvosi ügyeleti ellátásra vonatkozóan a Budakörnyéki Önkormányzati Társulás által a HUMGARY AMBULANCE Kft.-vel kötendő megállapodás aláírását.

A képviselő-testület biztosítja a feladat ellátáshoz a Budakörnyéki Önkormányzati Társulás részére fizetendő……………..- Ft összegű hozzájárulás biztosítását a 2023.évi költségvetés általános tartalék terhére.

Biztosítja továbbá a 2023.06.01-2023.09.30. közötti időszakban ellátott ügyeleti feladatellátás ………….. Ft összegű költségét a 2023.évi költségvetés általános tartalék terhére.

Határidő: azonnal

Felelős: polgármester